Hrvatski dječji festival		
Literarna kategorija
raspisuje:

NATJEČAJ
za LITERARNE poetske radove učenika OSNOVNIH ŠKOLA, od 1. do. 8. razreda, za 2026. godinu

Cijenjeni mentori,
s radošću najavljujemo 30. Hrvatski dječji festival, manifestaciju koja okuplja učenike osnovnih škola iz cijele zemlje (i šire): zborske pjevače te literarne i likovne kreativce. 
U sklopu festivala već gotovo 30 godina i naša literarna kategorija nalazi svoje mjesto pozivajući naše najmlađe na kreativno stvaralaštvo i pisano izražavanje u pjesničkom obliku. Stoga vas pozivamo da svoje učenike potaknete na sudjelovanje u ovogodišnjem natječaju.
Radove odabrane na natječaju objavit ćemo u 30. zborniku HDF-a, a njihovi autori bit će pozvani na okrugli stol i čitanje poezije na dan održavanja festivala, u nedjelju 29. studenoga 2026. u KD „Vatroslav Lisinski“ u Zagrebu. 
Radove će i ove godine procjenjivati stručno povjerenstvo u sastavu: Snježana Babić Višnjić, spisateljica i predsjednica Hrvatskoga društva književnika za djecu i mlade, Silvija Šesto, spisateljica i potpredsjednica Hrvatskoga društva književnika za djecu i mlade te Nikolina Baletić, prof. hrvatskoga jezika i urednica literarne kategorije Hrvatskoga dječjeg festivala.

Propozicije za literarni natječaj
TEME: 
1. Oda festivalu – u povodu 30. obljetnice Hrvatskoga dječjeg festivala koji je već desetljećima mjesto okupljanja malih kreativaca
1. Dječja škola za odrasle – dječje upute odraslima za ljepši, skladniji i jednostavniji život
1. Slavim svoje uspjehe – djeca iskreno navode na što su ponosna u svojim mladim životima
1. slobodna tema
OBLIK: isključivo poetski radovi u svim pjesničkim oblicima napisani standardnim jezikom ili na narječju.
NAČIN SLANJA I ROK:
1. Radove treba poslati elektroničkim putem, u formatu Word dokumenta, zaključno s 22. listopada 2026. na e-mail adresu:
nikolina_lemo@yahoo.co.uk 
1. Neograničen je broj radova po školi, ali svaka pjesma treba biti poslana u zasebnom Word dokumentu te sadržavati: ime i prezime učenika, razred, ime i prezime mentora, naziv i adresu škole te kontakt (e-mail škole, broj telefona osobe ili škole za kontakt).
1. Radovi ne smiju biti drugdje objavljeni.
1. Molimo mentore da sami prikupe privole roditelja za sudjelovanje njihova djeteta na natječaju i za objavljivanje odabranoga dječjega rada, uz ime i prezime učenika autora, u zborniku festivala, kao i za objavu fotografija u idućem zborniku te na web stranici i društvenim mrežama HDF-a. Tekst privole šaljemo u privitku. Za svaki poslani rad odgovoran je mentor učenika. Privole nam ne treba slati.

Drage kolegice i kolege mentori, dragi učenici, 
veselimo se vašim radovima, želimo vam puno uspjeha i zahvaljujemo vam na suradnji.

Kontakt: Nikolina Baletić, urednica literarne kategorije Festivala
nikolina_lemo@yahoo.co.uk / 091 5321 949 (nikolina_lemo@yahoo.co.uk)

Umjetnički ravnatelj Hrvatskog dječjeg festivala: Toni Eterović

Zagreb, 5. rujna 2026. 

